बीजिंग. Sputnik V वैक्सीन की मांग बढ़ने के साथ ही इसकी आपूर्ति को सुनिश्चित करने के लिए रूस China की कई कंपनियों से संपर्क कर रहा है. हाल ही के दिनों में रूस ने 26 करोड़ डोज वैक्सीन के उत्पादन के लिए चीनी कंपनियों के साथ तीन समझौता करने का एलान किया है. इस फैसले से लैटिन अमेरिका, पश्चिम एशिया और अफ्रीका के देशों को वैक्सीन की शीघ्र आपूर्ति सुनिश्चित हो सकेगी.
रूसी वैक्सीन Sputnik V का इन देशों ने दिया है आर्डर
अमेरिका और यूरोपीय संघ का ध्यान घरेलू जरूरतों पर है. शुरुआत में रूसी वैक्सीन की आलोचना की जा रही थी. लेकिन, ब्रिटिश मेडिकल जर्नल लैंसेट में प्रकाशित आंकड़े ने ज्यादातर आलोचकों का मुंह बंद कर दिया है. इसमें कहा गया कि वैक्सीन न सिर्फ सुरक्षित है, बल्कि इसका प्रभाव 91 प्रतिशत है.
अब विशेषज्ञ सवाल कर रहे हैं कि क्या रूस दुनियाभर की वैक्सीन की मांग को पूरा कर सकता है. जहां करोड़ों डोज की मांग हो रही है, वहीं रूस ने मांग के अनुरूप छोटे हिस्से की ही आपूर्ति की है. क्रेमलिन के प्रवक्ता दिमित्री पेस्कोव ने कहा कि स्पुतनिक वी की मांग रूस की घरेलू उत्पादन क्षमता से कहीं ज्यादा है.
- मध्यप्रदेश की खबरें पढ़ने यहां क्लिक करें
- उत्तर प्रदेश की खबरें पढ़ने यहां क्लिक करें
- लल्लूराम डॉट कॉम की खबरें English में पढ़ने यहां क्लिक करें..